**Organizačné pokyny k organizácií hromadných športových podujatí**

VV SHV po dôkladnej diskusii, v ktorej zobral do úvahy aktuálnu epidemiologickú situáciu, vývoj a rozsah opatrení, pre obmedzenie kontaktu medzi osobami, zabezpečenia ochrany účastníkov, organizátorov a rozhodcov pretekov sa VV uzniesol na nasledovnom:

* Na postupnom zaraďovaní disciplín = Pohár SNP budú iba singlové disciplíny, Novácka 500vka singlové disciplíny a K2, C2 u kadetov, juniorov a seniorov, Pohár Interu singlové a deblové disciplíny, M-SR - krátke trate všetky majstrovské disciplíny okrem K4, C4.
* Prvý štart každého súťažného dňa bude o 10:00.
* Časomiera musí zabezpečiť minimálny rozdiel medzi štartami 5 minút.
* Váženie lodí bude povinné, avšak v zníženom rozsahu – min 1 loď v disciplíne.
* Vyhlasovanie výsledkov zabezpečí organizátor bez zhromaždenia osôb, hneď po dojazde finálovej disciplíny, bez stupňa víťazov, resp. možnosť použitia stupňa víťazov v prípade, že jednotlivé stupne budú dva metre od seba, osoba odovzdávajúca ceny bude mať rúško a nepodáva ruku.
* **V priestoroch podujatia nebude výsledková tabuľa, ani tabuľa s rozpisom pretekov. účastníci sa musia riadiť informáciami v informačnom systéme Baracuda.**
* Vedúci výprav, pokiaľ chcú osloviť hlavného rozhodcu, musia uprednostniť telefonický kontakt. Jedine v prípade nutnosti predania písomností kontaktujú HR osobne,
* Priestor uskutočnenia pretekov - vymedzený priestor, ktorý bude slúži ako zázemie pretekov, bude primeraným spôsobom ohradený a vstup doň budú mať povolený len pretekári, tréneri a ostatní členovia jednotlivých výprav.
* Do vymedzených priestorov je povolené vstupovať a vystupovať z nich len označeným vchodom a východom, pri ktorom je umiestnený stôl s označenou dezinfekciou,
* Pri tomto vstupe je potrebné mať označenie/piktogram s upozornením, že vstup je možný len s prekrytými hornými dýchacími cestami (napríklad rúško, šál, šatka).
* Vstup a pobyt v mieste hromadného podujatia umožniť len s prekrytými hornými dýchacími cestami (napríklad rúško, šál, šatka),
* Vykonávať častú dezinfekciu priestorov, hlavne dotykových plôch, kľučiek, podláh a predmetov.
* Zaistiť pri vstupe do budovy dávkovače na alkoholovú dezinfekciu rúk a dezinfikovať si ruky, resp. zabezpečiť iný adekvátny spôsob dezinfekcie rúk.
* Prekrytie horných dýchacích ciest nie je povinné počas prípravy na jazdu, počas jazdy na vode (najmä: pretekanie, rozjazďovanie, presun od cieľu k mólam a k vyhradeným priestorom).
* Do vymedzených priestoroch pretekov sa zakazuje vstupovať osobám ktoré vykazujú znaky akútneho respiračného ochorenia (napríklad horúčka, kašeľ, nádcha, sťažené dýchanie).
* Zverejniť na viditeľnom mieste oznam s informáciou:
* ak sa u osoby prejavia príznaky akútneho respiračného ochorenia, je potrebné telefonicky kontaktovať svojho ošetrujúceho lekára a opustiť miesto hromadného podujatia,
* pravidelne si umývať ruky mydlom a teplou vodou, následne ruky utierať do jednorazových papierových obrúskov,
* zákaz podávania rúk
* v prípade sedenia, sa odporúča sedenie s výnimkou osôb žijúcich v jednej domácnosti tak, že medzi osobami musí ostať primeraný priestor na zabránenie šírenia vírusu,
* Vo vymedzených priestoroch pretekov a pri príchode a odchode z vymedzených priestorov pretekov je odporučené dodržiavanie rozostupov 2 m medzi osobami, to neplatí pre osoby žijúce v spoločnej domácnosti, partnerov, osoby vykonávajúce športovú činnosť.
* Každý klub, ktorý sa zúčastní pretekov musí najneskôr hodinu pred prvým štartom odovzdať usporiadateľovi čestné vyhlásenie o počte členov výpravy, ktorým bude následne umožnený vstup do vymedzeného priestoru - zázemia pretekov. Vedúci výpravy zodpovedá za to aby skutočný počet osôb za jeho výpravu nachádzajúcich sa vo vymedzených priestoroch zodpovedá a najmä nepresiahne počet osôb uvedených v čestnom vyhlásení. Čestné vyhlásenie je prílohou týchto pokynov a musí byť podpísaný vedúcimi výprav jednotlivých zúčastnených športových klubov. Pri nesplnení tejto povinnosti nebude členom výpravy umožnený vstup do vymedzených priestorov a nebude im umožnený štart na pretekoch.
* Jednotlivé športové kluby (prostredníctvom vedúceho výpravy) zúčastňujúce sa pretekov sú povinné oboznámiť členov svojich výprav o týchto organizačných pokynoch a viesť týchto členov k ich dodržiavaniu.
* Každá osoba pohybujúca sa vo vymedzených priestoroch je povinná uposlúchnuť pokyny organizátora pretekov reprezentovaného riaditeľom pretekov alebo ním poverenej osoby (napríklad komentátor alebo iní organizátori).
* Zakazuje sa akýmkoľvek spôsobom poškodzovať ohradenie vymedzených priestorov, poškodzovať alebo odstraňovať varovné a informačné tabule a prostriedky určené na dezinfekciu rúk.
* V prípade neuposlúchnutia týchto organizačných pokynov si organizátor vyhradzuje právo na vylúčenie osoby ktorá neuposlúchla organizačné pokyny z pretekov. Takejto osobe ďalej nebude umožnený vstup do vymedzeného priestoru a v prípade pretekára nebude umožnený ďalší štart na pretekoch. V prípade viacnásobného neuposlúchnutia organizačných pokynov u viacerých osôb z jedného športového klubu si organizátor pretekov vyhradzuje právo na vylúčenie celého športového klubu z pretekov. V oboch prípadoch nevzniká vylúčeným osobám alebo vylúčeným klubom nárok na vrátenie štartovného.

Slovenská kanoistika, ani organizujúci klub, nezodpovedá za správanie členov výprav mimo vyhradených priestorov. Každá osoba je povinná dodržiavať opatrenia, nariadenia a pokyny príslušných orgánov štátnej správy súvisiace s pandémiou COVID-19.

Veríme že tieto organizačné pokyny budete zodpovedne dodržiavať. V opačnom prípade hrozí usporiadateľovi športového podujatia pri kontrole príslušných štátnych orgánov pokuta do výšky 20 000 EUR.

Tieto organizačné pokyny sa môžu operatívne zmeniť podľa aktuálnych opatrení prijatých Úradom verejného zdravotníctva Slovenskej republiky. V prípade zmien Vás budeme informovať.

Aktuálne opatrenia úradu verejného zdravotníctva Slovenskej republiky:

<http://www.uvzsr.sk/index.php?option=com_content&view=category&layout=blog&id=250&Itemid=153>

**Prílohy:**

* čestné vyhlásenie